Sufimoské jevnet med jorden i Libya
Aksjonen mot helligdommen ser ut til å være det tydeligste sekteriske angrepet i Libya siden landets diktator gjennom flere tiår, Muammar Gaddafi, ble fjernet fra makten i fjor. Regjeringstalsmenn fordømmer ødeleggelsen av den store Sha'ab-moskeen. En væpnet gruppe som mener de sufistiske gravene og helligdommene er antiislamske sto bak angrepet, ifølge regjeringskildene. Ingen skal være skadet eller drept i angrepet. Sufisme er en mystisk tradisjon innenfor islam som omfatter egne varianter av tro så vel som praksis. Men mange av Libyas ultrakonservative salafister, en ortodoks, fundamentalistisk bevegelse innen sunniislam, mener sufisme strider mot islams grunnprinsipper.
I fullt dagslys brukte opprørere en bulldoser til å knuse en hellig sufimoské i Tripoli.